3 Wenke om kostes te besnoei en geld te spaar tydens COVID-19 - Corona Krisissentrum
Tuis / COVID-19 / 3 Wenke om kostes te besnoei en geld te spaar tydens COVID-19
3 Wenke om kostes te besnoei en geld te spaar tydens COVID-19
Die coronavirus is net soveel 'n toets van finansiële veerkragtigheid as van immuniteit. Die sektore wat die nadeligste geaffekteer word, word hard geslaan met massa afleggings, en ander word in die gesig gestaar deur 'n skielike daling in inkomste. Wat kan jy doen om jou persoonlike finansies teen die pandemie te verskans? Hier volg drie top-wenke om jou in beheer te stel van jou geld en soveel as moontlik te bespaar:
Keer terug na die basiese
Ten eerste, en die heel belangrikste, is om nie paniekerig te raak nie. Gaan jou persoonlike en huishoudingsbegroting kalm na – of stel dit op indien jy dit nog nie gedoen het nie! – en evalueer die inkomste versus die uitgawes. Jy hoef nie hoog-tegnies te raak nie, sê Silindile Ngubo, 'n fondsrekenmeester by Cannon Asset Managers. "Ek werk die hele dag, elke dag, met sigblaaie, en my begroting is baie eenvoudig. Met pen op papier, wat vir my meer sin maak. Besparings en beleggings is lyn-items op my begroting."
Herversprei die geld wat jy gewoonlik op brandstof, wegneem-etes en inkopies bestee
Die COVID-19-inperking bied 'n silwer finansiële randjie. Aangesien jy nie jou dag soos gewoonlik mag deurbring nie, sal jy geld bespaar op sekere uitgawes. Jy sal minder (of geen) motorritte en geen na jou kantoor onderneem nie, wat beteken jy besnoei op brandstofkoste. Jy kan jouself ook nie bederf met wegneemetes of onbesonne aankope nie. Maak 'n doelbewuste poging om jou onkostes te beheer – elke bietjie help! Dit mag nou die ideale geleentheid wees om daardie geld te herversprei om korttermyn skuld af te betaal of jou noodfonds te begin.
Triage om op onnodige uitgawes te besnoei
Triage (uitsortering) is 'n term ontleen aan die mediese gemeenskap. Dit verwys na krisisbestuur in die prioritisering van versorging wat verleen moet word aan gewonde pasiënte in 'n noodgeval. Dit is 'n manier om beperkte hulpbronne te allokeer om ongevalle te minimaliseer. Om besteding uit te sorteer is dieselfde: prioritiseer jou rande op 'n ongenaakbare, logiese wyse. Moet-betaal-word items is nie onderhandelbaar nie. Jy moet huur betaal en kos koop. Maar jy kan die opsie neem om jou bank te kontak en uitstel van betaling op jou verband te bespreek. Jy kan ook die wegneemete op die rak los en jou geregte vooruit gaarmaak (en vries). Sny besteding op beuselagtighede, sinnelose vermaak en onnodige subskripsies.
Hou die huishouding se rekenings laag deur waterlekke te herstel, 'n kruidenierswarebegroting op te stel en jou skoonmaakvoorraad te verminder. Adrian Goslett, streeksdirekteur en HUB van RE/MAX van Suider-Afrika, sê skoonmaakprodukte is 'n enorme mors van jou huishouding se inkomste. Al wat jy in 'n skoonmaakvoorraadkas benodig, sê hy, is bleikmiddel, asyn, suurlemoensap, koeksoda of bakpoeier. Opsioneel kan jy vanielje- of vanilla-ekstrak byvoeg vir 'n vars geur. Alternatiewelik sal 'n veeldoelige reiniger meer koste-effektief uitwerk as om 'n verskillende bottel skoonmaakmiddel vir elke kamer (of oppervlak) in die huis te koop.